โควิด-19 ลดช้างป่าเผชิญหน้ากับคน
เมื่อวันพุธ 12 ส.ค.ซึ่งเป็น วันช้างโลก (World Elephant Day) หน่วยงานอนุรักษ์สัตว์ป่าศรีลังกาเปิดเผยข้อมูลว่า ผลกระทบจากมาตรการ ล็อกดาวน์ ปิดเมืองเพื่อยับยั้งการแพร่ระบาดของเชื้อไวรัส โควิด-19 ตั้งแต่ช่วงเดือน มี.ค.ถึงเดือน มิ.ย.ที่ผ่านมา ทำให้อัตราการเสียชีวิตจากเหตุเผชิญหน้าระหว่างฝูงช้างป่ากับชาวบ้านเกษตรกรลดลงมาก เนื่องจากมาตรการห้ามผู้คนออกจากบ้านโดยไม่จำเป็น ยกเว้นเพื่อการรักษาพยาบาลหรือซื้อหาข้าวของเครื่องใช้จำเป็นเท่านั้นทั้งนี้ อัตราช้างป่าถูกมนุษย์ล่าในปีนี้ลดลง โดยปีที่แล้วมีรายงานช้างป่าถูกฆ่า 405 ตัว และมนุษย์เสียชีวิตจากช้างป่า 121 คน ส่วนปี 2561 ช้างถูกฆ่า 360 ตัว ส่วนค่าเฉลี่ยช้างป่าในศรีลังกาถูกฆ่าช่วงปี 2553-2560 มากราวปีละ 240 ตัว จากนั้นก็เพิ่มขึ้นมาก ทั้งๆที่ช้างป่าสายพันธุ์ เอเชียถือเป็นสัตว์สงวนใกล้สูญพันธุ์ โดยข้อมูลช้างป่าในศรีลังกาปัจจุบันคาดว่าลดลงเหลือราว 7000 ตัว จากเคยมีมากกว่า 12000 ตัวเมื่อช่วงทศวรรษ 1900 รัฐบาลศรีลังกาอยู่ระหว่างเร่งหารือกำหนดมาตรการลดความขัดแย้งเผชิญหน้ากันระหว่างฝูงช้างป่าที่ออกมาหาอาหารกับเกษตรกรตามพื้นที่ชนบท ขณะที่อินเดียก็เผชิญสถานการณ์คล้ายคลึงกับศรีลังกา.
ผลกระทบจากมาตรการ ล็อกดาวน์ โควิด-19 ตั้งแต่ช่วงเดือน มี.ค.ถึงเดือน มิ.ย.ที่ผ่านมา ทำให้อัตราการเสียชีวิตจากเหตุเผชิญหน้าระหว่างฝูงช้างป่ากับชาวบ้านเกษตรกรลดลงมาก
วันช้างโลก,ช้างป่า,ล็อกดาวน์,โควิด-19,ศรีลังกา,ฝูงช้างป่า,ข่าววันนี้,ข่าวทั่วไป